C 408/20
LV
Eiropas Savienības Oficiālais Vēstnesis
24.10.2022.
Tiesas (astotā palāta) 2022. gada 1. augusta spriedums (Corte d'appello di Venezia (Itālija) lūgums sniegt prejudiciālu nolēmumu) – Agecontrol SpA/ZR, Lidl Italia Srl (Lieta C-319/21) (1) (Lūgums sniegt prejudiciālu nolēmumu – Lauksaimniecība – Tirgu kopīgā organizācija – Regula (EK) Nr. 1234/2007 – Iepakoti svaigi augļi un dārzeņi – Īstenošanas regula (ES) Nr.
543/2011 – Atbilstības pārbaude – Transportēšana uz tā paša uzņēmēja pārdošanas punktu – Pavaddokuments – Norāde par izcelsmes valsti) (2022/C 408/22) Tiesvedības valoda – itāļu Iesniedzējtiesa Corte d'appello di Venezia
Pamatlietas puses Prasītāja: Agecontrol SpA Atbildētāji: ZR, Lidl Italia Srl
Rezolutīvā daļa Komisijas Īstenošanas regulas (ES) Nr.
543/2011 (2011. gada 7. jūnijs), ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari, 5. panta 4. punkts, lasīts kopsakarā ar šīs regulas 8. pantu un Padomes Regulas (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”), kas grozīta ar Padomes Regulu (EK) Nr. 361/2008 (2008. gada 14. aprīlis), 113. un 113.a pantu, ir jāinterpretē tādējādi, ka produktu, kas ietilpst augļu un dārzeņu nozarē, atbilstības tirdzniecības standartiem pārbaude neprasa, lai šo produktu turētājs izdotu pavaddokumentu.
Taču, ja turētājs izdod šādu dokumentu, viņam visos minēto produktu tirdzniecības posmos ir jānorāda to nosaukums un izcelsmes valsts, kaut arī Īstenošanas regulā Nr. 543/2011 prasītās ārējās norādes jau ir redzamā vietā un neizdzēšami norādītas uz vienas no iepakojuma malām, uz planšetes, kas novietota redzamā vietā transportlīdzeklī, ar kuru produkti tiek pārvadāti, kā arī uz šo produktu piegādātāja izsniegtiem rēķiniem.
(1)
OV C 310, 2.8.2021.
Tiesas (devītā palāta) 2022. gada 8. septembra spriedums (Finanzgericht Hamburg (Vācija) lūgums sniegt prejudiciālu nolēmumu) – R.T./Hauptzollamt Hamburg (Lieta C-368/21) (1) (Lūgums sniegt prejudiciālu nolēmumu – Muitas savienība – Savienības Muitas kodekss – Regula (ES) Nr. 952/2013 – Muitas parāda rašanās vieta – Pievienotās vērtības nodoklis (PVN) – Direktīva 2006/112/EK – 30. pants – 60. pants – 71. panta 1. punkts – Importam piemērojamā PVN iekasējamības gadījums un iekasējamība – Nodokļu parāda rašanās vieta – Savienības muitas tiesību aktos paredzētā pienākuma neizpildes konstatējums – Preču importa vietas noteikšana – Trešā valstī reģistrēts transportlīdzeklis, kas ievests Eiropas Savienībā pretēji muitas tiesiskajam regulējumam) (2022/C 408/23) Tiesvedības valoda – vācu Iesniedzējtiesa Finanzgericht Hamburg